Public procurement notice: Prior Information Notice Without Call For Competition
Published: 2017-04-01
Buyer: Висш съдебен съвет
Country: BG
Region: Sofia (stolitsa)
Contract type: Services
CPV classification: 71620000 | 72000000 | 72200000 | 72221000: Business analysis consultancy services | 72227000: Software integration consultancy services
Estimated value: 3122185.42 BGN

Technical requirements: С настоящото Висшия съдебен съвет на Република България отправя покана до всички заинтересовани лица за участие в пазарни консултации във връзка с предстоящото провеждане на процедура за избор на изпълнител на договор за обществена поръчка с посочения по-горе предмет. В обхвата на договора е предвидено реализирането на следните дейности:
Дейност 1 „Разработване на модел за оптимизация на съдебната карта на българските съдилища и прокуратури“, Дейност 2 „Разработване на предложения за описание, анализ и оптимизация и реинженеринг на работните процеси, свързани с разглеждането на дела от съдилищата в единен модел на процесите“ и Дейност 3 „Разработване и внедряване на Единна информационна система на съдилищата“. В обхватът на пазарните консултации са включени следните елементи от документацията на бъдещата обществена поръчка: 1) Критерии за подбор; 2) Критерий за възлагане и методика за комплексна оценка; 3) Технически спецификации и 4) Проект на договор.
Изпълнението на поръчката ще включва реализирането на: Дейност 1. „Разработване на модел за оптимизация на съдебната карта на българските съдилища и прокуратури“, Дейност 2. „Разработване на предложения за описание, анализ и оптимизация и реинженеринг на работните процеси, свързани с разглеждането на дела от съдилищата в единен модел на процесите“ и Дейност 3. „Разработване и внедряване на Единна информационна система на съдилищата“.
Предметът на обществената поръчка ще обхване и осъществяването на гаранционна поддръжка и обслужване за срок от 12 месеца, считано от окончателното приемане на резултатите от изпълнението на Дейност 3.
Изпълнението на бъдещата обществена поръчка ще се реализира в рамките на Договор за предоставяне на безвъзмездна финансова помощ № BG05SFOP001-3.001-0001-C01, Оперативна програма „Добро управление“ 2014-2020.
Възложителят не използва Обявлението за предварителна информация за оповестяване откриването на процедура (по смисъла на чл. 23, ал. 3 от ЗОП) и/или за последващо позоваване на възможността за определяне на по-кратки срокове за получаване на оферти (по смисъла на чл. 23, ал. 9 от ЗОП). В този смисъл Обявлението за предварителна информация, както и който и да било друг документ или част от документ, използвани за целите на настоящите пазарни консултации, не представлява и не може да се разглежда и възприема като покана за подаване на оферта, заявление или покана за потвърждаване на интерес. Обявлението за предварителна информация и публикуването му в ОВ на ЕС и РОП се прилагат с цел достигане на максимално широк кръг заинтересовани лица, при спазване на принципите на равнопоставеност и прозрачност. Условията на Възложителя за провеждане на пазарните консултации и свързаните документи са достъпни на адрес: http://profile-op.vss.justice.bg/?q=page&idd=index&porachkaid=20170330FRyb2565784


Award value: 3122185.42